<classify> Chanzo cha picha, Antonio Sitges-SerraAntonio Sitges-Serra ameandika kitabu ambacho chenye utata kuhusiana na ufafanuzi wake. Pia jina la kitabu chenyewe limezua maswali: Kama unaweza, usiende kwa daktari.Mapendekezo yake:Sitges-Serra alizaliwa Barcelona, 1951 ni profesa wa upasuaji katika chuo kimoja cha Barcelona, alikuwa mkuu wa idara ya upasuaji hospitali ya del Mar na amechapisha zaidi ya makala 400 ya kisayansi.Katika kitabu chake chenye utata, anakosoa jamii ya kileo - ambayo inaabudu sayansi, kushutuka mno kunapokuwa na kifo na kuzeeka - dawa imekuwa biashara kubwa ambayo wakati mwingi huwa ghali kwa mgonjwa.Mwisho wa mapendekezo.Kama hauhisi vibaya, huna haja ya kwenda kuuona daktari.Dhana ya kwamba daktari anastahili kufuatilia afya yako kwangu naiona iliyopitwa na wakati. Daktari anastahili kukusaidia kama una tatizo lakini kama unaendelea vizuri, huna tatizo lolote daktari hawezi kukusaidia kukukinga na maradhi.Na badala yake sisi wenyewe ndio tunastahii kujikinga na maradhi.Ujumbe wa kitabu hicho, ni kutoa hakikisho dhidi ya ugonjwa wa kisaikolojia unaofahamika kama hypochondria kwa Kiingereza dhidi ya matumizi mabaya ya dawa kwa dhana ya kwamba unajikinga dhidi ya maradhi, kuchukua jukumu binafsi na kuepuka kunywa dawa zaidi ya kiwango kinachohitajika.Tukizungumzia ugonjwa wa hypochondria... kitabu hiki kinavumbua kwamba kati ya asilimia 15 na 20 ya wagonjwa wanaokwenda kumuona daktari wanakuwa hawana sababu ya kufanya hivyo. Je huu ni ugonjwa gani?Vyombo vya habari vinasisitiza zaidi kujiangalia mwenyewe, na kwamba unastahili kuwa makini iwapo utaona uvimbe mahali. Bila shaka yoyote.Pengine kutokana na hilo sayansi pia inatumia vibaya mamlaka yake, na kufanya raia waamini kwamba ingawa wana afya njema, kuna uwezekano wa kuwa wagonjwa.Na nwishowe imani yetu ni kwamba afya ndio kitu muhimu zaidi na kwamba kwenda kumuona daktari kutakufaya uishi maisha arefu zaidi, kitu ambacho hakina ukweli wowote.Chanzo cha picha, Getty ImagesJe kua hatari yoyote pale unapokwenda kumuona daktari na hali yako ya afya ni nzuri?Unapokwenda hospitali, daktari kutaka ufanye vipimo na ikiwa hajaridhika na majibu anahitaji tena ufanye vipimo.Wakati unafanya vipimo mara nyingi, kuna uwezekano baadhi ya vipimo haviko sawa hivyo daktari husisitiza vifanyike.Na hivyo basi mgonjwa anaweza kuishia kufanyiwa upasuaji au kupata matibabu ambayo yanaweza kuwa na athari mbaya baadae na hakukuwa na haja kufanya hivyo.Madaktari huwa hawataki kukosea na hivyo basi watafanya kila jambo kufanya uchunguzi na kubaini ugonjwa.Je ikiwa mgonjwa analalamikia ugonjwa fulani atataka kupata matibabu. Na ikiwa utatumia vibaya tiba unajiweka katika hatari ya ama kupimwa sana au kupata matibabu kupita kiasi.Pia kupima kupita kiasi kunaweza kufanyika kwa misingi ya kupata pesa mfano, nakumbuka miaka michache ijayo, nchini Italia wamemkamata daktari aliyehusika katika upasuaji usiokuwa na msingi basi tu apate pesa.Bila shaka katika hospitali za binafsi, hatari ya mgonjwa kupimwa kupita kiasi, kupata atibabu kupita kiasi na kufanyiwa upasuaji hata isipokuwa na haja iko juu kwa misingi ya pesa.Pia kuna utafiti unaonesha kwamba visa vya kufanyiwa upasuaji kwa jamaa wa madaktari ni kidogo sana ukilinganisha na upasuaji unaopendekezwa kwa watu ambao sio jamaa zao.Chanzo cha picha, Getty ImagesJinsi mwanadamu anavyokuwa na majaribu katika maabara?Siwezi kusema maneno makali kuhusiaa na sekta ya utengenezaji dawa na tiba kwa ujumla kwasababu wamekuwa na mchango mkubwa katika maendeleo yaliyofikiwa leo hii.Lakini pia ikumbukwe kwamba sekta ya dawa kwanza kabisa lengo lao ni kibiashara kwasababu kampuni za kibiashara, zinataka kujiongeza kwa misingi ya thamani ya dawa zilizo sokoni na kuimarisha uchumi wao kila mwaka.Lakini iwapo tutakuwa na afya njema, ikiwa tutaishi maisha marefu, kwa kiwango fulani tunahitajika kupata matiibabu kidogo kuliko tunavyopata sasa.Lakini kama sekta nyingine yoyote, ya dawa pia nayo inataka kukua na katika kufikia lengo hilo inaendeleza mienendo ambayo ina uongo ndani yake. Hili linastahili kuripotiwa kwa sekta husika.Je tabia gani za uongo ambazo sekta ya afya hutekeleza?Ufisadi, kutoa makala ya tiba ambayo sio sahihi, kukadiria gharama za juu kuliko kawaida kwa mafunzo yanayoendelea na kadhalika.Hayo yote ni kutokana na kutokana na ukweli kwamba sekta ya tiba inategemea hitaji la soko kama sekta nyingine yoyote. Washikadau wanasisitiza kwamba mauzo yaongozeke... na hapo ndipo wanapoingia kutibu kupita kiasi na kuendeleza magonjwa.Mfano, utaona makala nyingi kwenye magazeti inayoangazia udhaifu wakati wa kushiriki ngono jambo ambalo linaweza kuongeza mauzo ya dawa za Viagra.Chanzo cha picha, Getty ImagesJe kuna uwezekano hili linatokana na kuabudu teknolojia na sayansi kiasi kwamba chochote chenye uhusiano na sayansi kinaaminiwa bila pingamizi...Ni wazi kwamba watu wana wanaamini sana sayansi.Uhalisia wa sayansi ni muhimu sana kuendelea kupitiwa tena kila wakati.Na pia inafahamika kwamba kuna yale ambayo yako wazi ambayo hakuna anayeyapinga.Lakini ni muhimu sana kuwa makini na sayansi kwasababu hilo litafanya kubadili maana yake.Chanzo cha picha, Getty ImagesPia tunaishi katika kipindi cha hofu ya magonjwa na kifo. Kuna hata madaktari ambao husema tutashinda kifo kwamba miaka michache ijayo hakutakuwa kunatokea tena vifo...hayo yote ni kutokana na dhana ya afya kwa misingi ya kutafuta soko.Mfano mtandao wa Google unatuia mamia ya mamilioni ya madola kukabiliana na uzee na utafuta wa namna ya kuendelea kuishi milele.Kuna harakati zinazoendelea za mabadiliko ya hali ya mwanadamu, ambako kunaungwa mkono na sekta na ambako kunatafuta kukubalika na umma kwamba kuepuka kifo ni ndani ya uwezo wetu ama kuishi kwa miaka mingi.Chanzo cha picha, Getty ImagesKile kinachofanyika leo hii ni kufanya magonjwa yasio na tiba ambayo husababisha uchungu mwingi kwa wagonjwa kuishi maisha ya hali ya juu...Hata kama ninaunga mkono kuishi muda mrefu sio kuendeleza kifo kwa muda mrefu. Kwasababu Ivan Illich miongoni mwa walio mstari wa mbele katika tasnia ya tiba, matibabu pia husababisha magonjwa.Inatibu lakini inafanya wagonjwa wengi kuwa wagonjwa zaidi.Nafikiri itakuwa jambo la msingi ikiwa uwekezaji mkubwa utaelekezwa katika kuzuia na tiba kidogo.  <topic>: AFYA 